CELEX: 62010TN0232
Language: ro
Date: 2010-05-21 00:00:00
Title: Cauza T-232/10: Acțiune introdusă la 21 mai 2010 — Couture Tech Limited/OAPI (reprezentarea unui ecuson ce cuprinde globul, o stea, secera și ciocanul)

17.7.2010   
            
            
               RO
            
            
               Jurnalul Oficial al Uniunii Europene
            
            
               C 195/29
            
         Acțiune introdusă la 21 mai 2010 — Couture Tech Limited/OAPI (reprezentarea unui ecuson ce cuprinde globul, o stea, secera și ciocanul)
   (Cauza T-232/10)
   2010/C 195/46
   Limba de procedură: engleza
   
      Părțile
   
   
      Reclamantă: Couture Tech Ltd (Tortola, Insulele Virgine Britanice) (reprezentant: B. Whyatt, barrister)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Concluziile reclamantei
   
   
               —
            
            
               Anularea Deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 5 martie 2010 în cauza R 1509/2008-2; și
            
         
               —
            
            
               obligarea OAPI la plata cheltuielilor de judecată.
            
         
      Motivele și principalele argumente
   
   
      Marca comunitară vizată: Marcă figurativă în culori reprezentând un ecuson cu globul pământesc, o stea, secera și ciocanul pentru produse și servicii din clasele 3, 14, 18, 23, 26 și 43 — cererea de înregistrare nr. 5585898
   
      Decizia examinatorului: Respinge cererea de înregistrare a mărcii comunitare
   
      Decizia camerei de recurs: Respinge calea de atac
   
      Motivele invocate: În susținerea acțiunii, reclamanta invocă două motive.
   Prin intermediul primului motiv, reclamanta susține că decizia în litigiu aduce atingere dispozițiilor articolului 7 alineatele (1) și (2) din Regulamentul nr. 207/2009 al Consiliului, în măsura în care camera de recurs a făcut o greșită aplicare a acestor dispoziții la cererea de marcă comunitară.
   Prin intermediul celui de al doilea motiv, reclamanta consideră că, nerecunoscând reclamantei un drept de așteptare legitimă la înregistrarea mărcii sale ca marcă comunitară, decizia atacată nu a aplicat principiul echității.